
Tutkimuksen tavoitteena oli selventää Job Diagnostic Survey (JDS) - ja Figenzustand (EZ) - 
menetelmien luotettavuutta ja pätevyyttä työn objektiivisten ominaisuuksien ja lyhytaikaisen 
henkisen työkuormituksen mittareina suomalaisessa aineistossa. Menetelmien luotettavuutta ja 
pätevyyttä tutkittiin ottaen huomioon niiden teoreettiset taustat ja mittausten luotettavuus. 

Menetelmiä käytettiin selvittämään edellytyksiä organisaation omatoimiselle kehittämiselle sekä 
selvittämään työympäristön (organisaation toiminta ja työn ominaisuudet) vaikutuksia työntekijän 
henkiseen tilaan ja terveyteen. Vaikutuksia tutkittiin yleisellä tasolla riippumatta henkilökohtaisista 
tai erityisistä asiayhteyteen liittyvistä tekijöistä. 

Yhtenä tavoitteena oli myös selventää, kuinka kognitiot ja tunteet liittyvät toisiinsa ja kuinka ne 
vaikuttavat ihmisen käsitykseen omasta työympäristöstään. Aineisto koostui 15 julkisen sektorin 
toimihenkilöorganisaatiosta. Organisaatiot jaettiin kohde- ja vertailuryhmiin tutkimusasetelmista 
riippuen. Tiedot kerättiin kyselylomakkeilla postitse. Exploratiivista ja konfirmatorista 
faktorianalyysia (LISREL) käytettiin pääasiallisina tilastollisina menetelminä tutkittaessa 
menetelmien rakenteita ja muuttujien välisiä suhteita. 

Osoitettiin, että organisaatioiden on mahdollista kehittää työolosuhteitaan itse erityisten 
ennakkoehtojen vallitessa. Kehitysprosessien edistyminen voitiin osoittaa kehitystoiminnan 
määrällä sekä henkisen hyvinvoinnin (kyky toimia) ja henkilöstön sairauspoissaolojen muutoksilla. 

Todettiin, että JDS- ja EZ -menetelmät olivat luotettavia ja päteviä mittareita suomalaisessa 
aineistossa. Osoitettiin, että objektiivisen työympäristön (organisaation toiminta ja työn 
ominaisuudet) lisäksi myös henkilön persoonaan liittyvä tekijä, itsetunto, vaikuttaa hänen 
kokemaansa henkiseen rasittavuuteen. Vaikutus ei kuitenkaan vaikuttanut olevan suora. 

Työtyytyväisyyden merkitys korostui yleisenä tunnusmerkkinä siitä, millaisina työolot koettiin. 
Emotionaalisten ja kognitiivisten tekijöiden havaittiin toimivan yhdessä: ne muodostivat yhteisen 
faktorin. Organisaation toiminnalla ja työn ominaisuuksilla oli yhteydet henkilön terveyteen, jota 
mitattiin poissaolojen avulla. 


